CELEX: 62021CB0273
Language: sk
Date: 2021-11-26 00:00:00
Title: Vec C-273/21: Uznesenie Súdneho dvora (šiesta komora) z 26. novembra 2021 (návrh na začatie prejudiciálneho konania, ktorý podal Budapest Környéki Törvényszék – Maďarsko) – WD/Agrárminiszter (Návrh na začatie prejudiciálneho konania – Článok 99 Rokovacieho poriadku Súdneho dvora – Poľnohospodárstvo – Spoločná poľnohospodárska politika – Nariadenie (EÚ) č. 1307/2013 – Režimy priamej podpory – Článok 4 ods. 1 písm. c) a e) – Článok 32 ods. 2 – Žiadosť o jednotnú platbu na plochu – Pojem „hektár, na ktorý možno poskytnúť podporu“ – Plocha kvalifikovaná podľa katastra nehnuteľností ako letisko – Skutočné využívanie na poľnohospodárske účely)

28.2.2022   
            
            
               SK
            
            
               Úradný vestník Európskej únie
            
            
               C 95/5
            
         
      Uznesenie Súdneho dvora (šiesta komora) z 26. novembra 2021 (návrh na začatie prejudiciálneho konania, ktorý podal Budapest Környéki Törvényszék – Maďarsko) – WD/Agrárminiszter
      (Vec C-273/21) (1)
      
      (Návrh na začatie prejudiciálneho konania - Článok 99 Rokovacieho poriadku Súdneho dvora - Poľnohospodárstvo - Spoločná poľnohospodárska politika - Nariadenie (EÚ) č. 1307/2013 - Režimy priamej podpory - Článok 4 ods. 1 písm. c) a e) - Článok 32 ods. 2 - Žiadosť o jednotnú platbu na plochu - Pojem „hektár, na ktorý možno poskytnúť podporu“ - Plocha kvalifikovaná podľa katastra nehnuteľností ako letisko - Skutočné využívanie na poľnohospodárske účely)
      (2022/C 95/07)
      Jazyk konania: maďarčina
      
         Vnútroštátny súd, ktorý podal návrh na začatie prejudiciálneho konania
      
      Budapest Környéki Törvényszék
      
         Účastníci konania
      
      
         Žalobca: WD
      
         Žalovaný: Agrárminiszter
      
         Výrok
      
      Článok 4 ods. 1 písm. a) a e), ako aj článok 32 ods. 2 nariadenia Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009, sa majú vykladať v tom zmysle, že plocha kvalifikovaná podľa vnútroštátneho práva ako letisko, na ktorej sa však nevykonáva žiadna činnosť súvisiaca s prevádzkou letiska, sa má považovať za poľnohospodársku plochu využívanú na poľnohospodárske účely, pokiaľ sa skutočne využíva ako trvalé pasienky na účely chovu zvierat.
      
         (1)  Ú. v. EÚ C 252, 28.6.2021.